text: Nye kampfly kan måske betyde Skrydstrup lukker
  15 april 2016 kl. 16.58
  Haderslev kommune kan blive hårdt ramt i et spil om milliardinvesteringer i nye jagerfly. F16 skal sendes på pension. Og den beslutning kan betyde Flyvestation Skrydstrup ikke skal huse de nye jagerfly.
  I kommunen er de opmærksomme på det,  og derfor er de trukket i arbejdstøjet for at kæmpe for Skrydstrups bevarelse.
  Kommunen har lavet en task force, og den tager for alvor fat i det sekund det bliver besluttet hvilket kampfly, der skal afløse F16.
  Opgaven er at sikre det nye kampfly får base i Skrydstrup - og dermed bevarer flyvestationen i området, og dermed bevare op mod 1000 arbejdspladser, som direkte eller indirekte er knyttet til flybasen.
  Kommunens våben er hurtig og smidig sagsbehandling, når det nye kampfly skal have en miljøgodkendelse. Og kommunens task force er også i dialog med virksomheder, som måske vil etablere sig på selve flyvestationen.
  